EkBass/fiwiki-20250220-pages-articles huggingface dataset:
João Mário

João Mário Naval da Costa Eduardo (taiteilijanimeltään João Mário, s. 19. tammikuuta 1993 Porto) on portugalilainen jalkapalloilija, joka edustaa venäläistä Moskovan Lokomotivia lainalla italialaisseura FC Internazionale Milanosta. Oikeajalkainen João Mário on pelipaikaltaan keskikenttäpelaaja. Hän kuuluu myös Portugalin jalkapallomaajoukkueeseen. == Seurajoukkueura == João Mário debytoi Sporting CP:n paidassa Primeira Ligassa helmikuussa 2013 CS Marítimoa vastaan. Eurooppa-liigassa hän oli debytoinut jo joulukuussa 2011. Avausmaalinsa Primeira Ligassa João Mário teki lokakuussa 2014 niin ikään Marítimon verkkoon. Mestarien liigassa hän teki debyyttinsä syyskuussa 2014 NK Mariboria vastaan. Vuonna 2015 João Mário voitti Sportingin kanssa niin Portugalin cupin kuin Supertaça Cândido de Oliveiran. Elokuussa 2016 João Mário siirtyi Italian Serie A:han Internazionalen riveihin. == Maajoukkueura == João Mário on edustanut Portugalia kaikissa nuorten maajoukkueissa. Vuonna 2015 hän oli mukana saavuttamassa hopeaa alle 21-vuotiaiden EM-kilpailuissa ja teki turnauksessa yhden maalin. Portugalin jalkapallomaajoukkueessa João Mário teki debyyttinsä jo lokakuussa 2014 ystävyysottelussa Ranskaa vastaan.https://www.national-football-teams.com/player/57432/Joao_Mario_1.html Ensimmäisen arvokilpailujen karsintaottelunsa hän pelasi kolme päivää myöhemmin EM-karsintaottelussa Tanskaa vastaan. Ensimmäisen arvokilpailujen lopputurnauksen ottelunsa hän pelasi Islantia vastaan EM-kilpailuissa 2016. Hän pelasi turnauksessa Portugalin kaikissa seitsemässä ottelussa, näistä kuusi avauskokoonpanossa, joukkueen voittaessa Euroopan-mestaruuden. == Muuta == Myös João Márion isoveli Wilson Eduardo on ammattilaisjalkapalloilija. Hän edustaa Primeira Ligan SC Bragaa. == Saavutukset == Seurajoukkuetasolla * Portugalin cup: 2014–2015 * Supertaça Cândido de Oliveira: 2015 Maajoukkuetasolla * EM-kilpailut: kultaa (2016) * Alle 21-vuotiaiden EM- kilpailut: hopeaa (2015) == Lähteet == Luokka:Portugalilaiset jalkapalloilijat Luokka:Jalkapallon Euroopan mestarit Luokka:Vuonna 1993 syntyneet Luokka:Elävät henkilöt
Suolahti (Lappeenranta)

Suolahti on Lappeenrannan kaupunginosa. Se sijaitsee kaupungin pohjoisella alueella Voisalmensaaressa noin neljän kilometrin päässä keskustasta. Suolahti on pääasiassa teollisuusaluetta, ja asuntoja siellä on vain yksi. Suolahdessa sijaitsevat Metsä Woodin Lappeenrannan saha (Metsä-Saimaa) ja Lappeenrannan Lämpövoiman Mertaniemen voimalaitos. Sahalle johtaa vanhasta Simola–Lappeenranta-radasta haarautuva raide. Suolahti on saanut nimensä sen eteläpuolella olevasta Saimaan lahdesta. Lahden rannalla on Salpalinjan rakennelmia ja Kaislarannan kivikautinen asuinpaikka. Suolahden Mertaniemen edustalta on löydetty ainakin yksi muinainen hylky. Kaupunginosaan kuuluu myös muutamia saaria, joista suurin on Muurahaissaari. Kaupunginosaa rajaavat Kuntoilijanpuisto ja Hiekkaniemenpuisto pohjoisessa, Saimaa idässä ja etelässä ja seututie 408 eli Taipalsaarentie lännessä. Suolahden naapurikaupunginosia ovat Kivisalmi, Voisalmi ja Kariniemi. == Lähteet == == Aiheesta muualla == * Kaupunginosan esittely Lappeenrannan kaupungin sivustolla Luokka:Lappeenrannan kaupunginosat
Matt Osborne

Matt Osborne (27. heinäkuuta 1957, Charlotte Pohjois-Carolina - 28. kesäkuuta 2013, Plano Texas) oli yhdysvaltalainen showpainija, jonka kehänimet olivat Doink The Clown, Big Bubba, Borne Again, Great Mustapha, Matthew Borne, Reborne Again ja Big Josh. Osborne kuoli 55-vuotiaana Planossa, Texasissa huumeiden yliannostukseen. Ruumiinavausraportin mukaan yliannostus ei ollut tahallinen. Matt Osborne oli kärsinyt myös sydänsairaudesta, minkä osaltaan katsotaan edesauttaneen menehtymistä. ==Lähteet== Luokka:Yhdysvaltalaiset showpainijat Luokka:Vuonna 1957 syntyneet Luokka:Vuonna 2013 kuolleet
Aliyu Abubakar

Aliyu Audu Abubakar (s. 15. kesäkuuta 1996) on nigerialainen jalkapalloilija, joka on edustanut suomalaisia Veikkausliiga-joukkueita Kuopion Palloseuraa ja PS Kemiä kahden kauden ajan yhteensä 38 Veikkausliigaottelua. Pelipaikaltaan Abubakar on keskuspuolustaja. Abubakar siirtyi vuonna 2014 kotimaansa Mutunchi Academystä Israelin Ligat ha'Alin FC Ashdodiin. Hän ei kuitenkaan pelannut seuran paidassa yhdessäkään ottelussa.http://owngoalnigeria.com/2016/03/18/exclusive-no-kups-deal-yet-for- aliyu-abubakar/ Maaliskuussa 2016 Abubakar teki 1+1-vuotisen sopimuksen Suomen Veikkausliigan Kuopion Palloseuran kanssa.http://www.kups.fi/news.php?id=2948 Pelit KuPS:ssa eivät kuitenkaan jatkuneet kauden 2016 jälkeen, vaan Abubakar siirtyi Georgiaan maan pääsarjan FC Dila Goriin, josta hän kauden 2017 jälkeen siirtyi takaisin Suomen Valioliigaan PS Kemin puolustuslijoille.http://www.pskemi.fi/aliyu-abubakar-siirtyy-ps-kemiin/ Peliura PS Kemi jäi vain vajaan neljän kuukauden mittaiseksi, sillä hän siirtyi heinäkuun lopulla 2018 Valko-Venäjän pääsarjaan FC Slutskin riveihin.https://www.is.fi/veikkausliiga/art-2000005764358.html Abubakar oli vuonna 2013 mukana voittamassa alle 17-vuotiaiden MM- kultaa.http://www.fifa.com/fifa-tournaments/players-coaches/people=372597/ Hän pelasi turnauksessa viidessä ottelussa. == Saavutukset == Maajoukkuetasolla * Alle 17-vuotiaiden MM-kilpailut: kultaa (2013) == Lähteet == Luokka:Nigerialaiset jalkapalloilijat Luokka:Vuonna 1996 syntyneet Luokka:Elävät henkilöt
Zapped

Zapped on Disney Channelin elokuva vuodelta 2014. Se kertoo lukiolaistytöstä, joka saa koirille tarkoitetun puhelinsovelluksen avulla myös pojat tottelemaan käskyjään. Televisioelokuva perustuu Leslie Margolisin romaaniin Boys Are Dogs (2008). Elokuva esitettiin ensimmäisen kerran Yhdysvaltojen Disney Channelilla 27. kesäkuuta 2014. == Juoni == 16-vuotiaan opiskelijan ja lahjakkaan tanssijan Zoeyn (Zendaya) elämä muuttuu äidin mentyä uusiin naimisiin. Hän joutuu vaihtamaan koulua ja muuttamaan saman katon alle kolmen räyhäävän velipuolen, kovaäänisen isän ja tottelemattoman koiran kanssa. Zoey lataa älypuhelimeensa koirankoulutussovelluksen, mutta huomaa, että sovelluksella pystyy kontrolloimaan myös lähistöllä olevia poikia. == Näyttelijät == == Lähteet == == Aiheesta muualla == * * Disney Channelin suomenkieliset sivut elokuvalle Luokka:Vuoden 2014 yhdysvaltalaiset elokuvat Luokka:Disney Channelin elokuvat Luokka:Yhdysvaltalaiset fantasiaelokuvat Luokka:Yhdysvaltalaiset komediaelokuvat
Manuel Serifo Nhamadjo

Manuel Serifo Nhamadjo (25. maaliskuuta 1958 – 17. maaliskuuta 2020Décès de l’ancien président bissau-guinéen Manuel Serifo Nhamadjo ) oli guineabissaulainen poliitikko. Hän toimi maansa väliaikaisena presidenttinä vuodesta 2012 vuoteen 2014. Nhamadjo tuli kolmanneksi vuoden 2012 vaaleissa, mutta niiden toista kierrosta ei järjestetty, vaan juntta otti vallan sotilasvallankaappauksella. Huhtikuussa juntta ja 12 puolueen edustajat valitsivat Nhamadjon väliaikaiseksi presidentiksi. Nhamadjon seuraaja José Mário Vaz valittiin vaalien toisella kierroksella vuonna 2014. == Lähteet == Luokka:Guinea-Bissaun presidentit Luokka:Vuonna 1958 syntyneet Luokka:Vuonna 2020 kuolleet
Mamadu Ture Kuruma

Mamadu Ture Kuruma on guineabissaulainen kenraali. Hän toimi maansa valtionpäämiehenä vallankaappauksen jälkeen vuonna 2012. Kuruma johti kaappausta, joka suoritettiin presidentinvaalien ensimmäisen kierroksen jälkeen. Kaappauksessa pidätettiin tilapäinen presidentti Raimundo Pereira ja pääministeri Carlos Gomes Júnior, joka oli saanut lähes puolet äänistä. Kuruma luopui vallasta, kun juntta ja 12 puolueen edustajat valitsivat Manuel Serifo Nhamadjon väliaikaiseksi presidentiksi. == Lähteet == Luokka:Guinea-Bissaun presidentit Luokka:Vuonna 1947 syntyneet Luokka:Elävät henkilöt
Hopealuistimet

Hopealuistimet (Hans Brinker or the Silver Skates) on Mary Mapes Dodgen lastenkirja vuodelta 1865. Sen on julkaissut suomeksi WSOY vuonna 1922. Alkuteoksen on palkinnut Ranskan akatemia. Velvi Gyllenberg on suomentanut sen Marie Louise Gagnerin mukaelmasta. Suomennoksesta on julkaistu useita painoksia. Saadakseen kirjaan aitoa tunnelmaa Mapes Dodge keskusteli hollantilaisperäisten tuttaviensa kanssa, jotka kertoivat kotimaastaan. ==Tarina== Hansin ja Gretelin isä on loukkaantunut ollessaan patotyömaalla. Köyhtyneen perheen lapsia pilkataan koulussa, mutta koko perhe haluaa auttaa isää. Eräs ystävä antaa lapsille rahaa luistimien ostoon, jotta he pääsisivät osallistumaan luistelukilpailuun. Hans kuitenkin ottaa yhteyttä lääkäriin, että isä saisi apua. Lääkäri auttaa perhettä ja leikkaa isän päässä olevan kasvaimen. Hänen ansiostaan Hans pääsee myöhemmin aloittamaan lääkäriopinnot. Tarinaan on liitetty mukaan vanha hollantilainen kertomus ”Haarlemin pikku sankari” pojasta, joka tukki padossa olevan reiän ja pelasti kaupungin pato- onnettomuudelta. ==Lähteet== ==Aiheesta muualla== *Hans Brinker or the Silver Skates Project Gutenbergissa Luokka:Vuoden 1865 kirjat Luokka:Yhdysvaltalaiset lastenkirjat
Castelnuovo di Val di Cecina

Castelnuovo di Val di Cecina on kunta Italiassa Toscanan alueella olevassa Pisan maakunnassa. Se sijaitsee Toscanan kukkulaisella seudulla ja kunnan keskiaikaisesta keskustasta on näkymät viereiseen laaksoon. Keskustassa on kapeita mukulakivisiä katuja ja keskiaikainen portti. Kunnan kotisivut ==Kylät== *Sasso Pisano sijaitsee geotermisellä alueella, jossa on paljon kuumia lähteitä. Alueella on ollut kylpylöitä jo etruskien ajoista lähtien. Nykyään siellä tuotetaan geotermistä energiaa. Kunnan kotisivut *Montecastelli Pisano sijaitsee kukkulalla Cecina- ja Pavonejokien välissä. Kylä on rakennettu keskiajalla Pannocchieschin aatelissuvun maille. Kylä on hyvin säilyttänyt keskiaikaisen ulkonäön. Sen nähtävyyksiä on 1100-luvulta peräisin oleva romaaninen kirkko Pieve dei Santi Filippo e Giacomo. Kunnan kotisivut *La Leccia sijaitsee kukkulalla Corniajoen varrella. Myös tämä pieni kylä on keskiaikaisessa asussaan. Kylän ympärillä on merkkejä etruskien ja roomalaisten asutuksista. Kylässä syntyi 1500-luvun loppupuolella taidemaalari Matteo Gondi, joka myöhemmin teki töitään Roomassa ja Latinalaisessa Amerikassa. Kunnan kotisivut Tiedosto:Pano_sasso.jpg|Sasso Pisanon kuumia lähteitä Tiedosto:Montecastelli_09.jpg|Montecastelli Pisano Tiedosto:Pieve_dei_Santi_Jacopo_e_Filippo.jpg|Pieve dei Santi Filippo e Giacomo ==Aiheesta muualla== ==Lähteet== Luokka:Pisan maakunnan kunnat
Vääräjärvi (Parkano)

Vääräjärvi on Pirkanmaalla Parkanossa Vahojärvellä sijaitseva pieni järvi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Vääräjärvi on osa Vahojärven-Aurejoen aluetta. == Maantietoa == Järven pituus on 250 metriä, leveys 100 metriä ja sen pinta-ala on 1,4 hehtaaria. Se sijaitsee Vääräjärvenkankaan ja Palokankaan välissä olevassa painaumassa. Painauma on soistunut, mutta sen ympäristö on muuten kangasmetsää. Järveen laske metsäojia ympäröiviltä tiheästi ojitetuilta soilta. Suurin soista on Vääräjärvenneva ja Latoneva, josta siihen laskee suurin oja. Järven oma laskuoja Vääräjoja yhtyy 1,5 kilometrin jälkeen Aurejokeen Onkilammen jälkeen. Rantaviivan pituus on 650 metriä. Rannat ovat soistuneet ja järvi onkin autiona. Vahojärveltä tuleva tie ohittaa järven 250 metrin etäisyydeltä ja tieltä lähtee metsäautotie ohittaa järven eteläpuolelta. Rantaan ei johda teitä. Parkanon ja Ikaalisten välinen raja kulkee 200 metriä itäpuolella. == Lähteet == Luokka:Vahojärven–Aurejoen alue Luokka:Parkanon järvet
Genesis Motor

Genesis Motor, LLC on Hyundai Motor Companyn perustama luksusautoja valmistava yritys. Hyundai valmisti alun perin automallia nimeltä Hyundai Genesis. 2010-luvulla Hyundai alkoi itsenäistää Genesistä ja teki siitä vuosikymmenen puolivälissä oman erillisen automerkkinsä. Genesis on saavuttanut suosiota erityisesti Yhdysvalloissa, mutta se suunnataan myös Kauko- ja Lähi-idän sekä Venäjän markkinoille. == Mallit == * Genesis G70 * Genesis G80 * Genesis G90 * Genesis GV60 * Genesis GV70 * Genesis GV80 Tiedosto:Genesis G70 front- side.jpg|G70 Tiedosto:Genesis G80 IAA 2021 1X7A0229.jpg|G80 Tiedosto:2020 Genesis G90 3.3T (facelift) (2), front 1.23.20.jpg|G90 Tiedosto:Genesis GV60 Performance JW1 Uyuni White (4).jpg|GV60 Tiedosto:Genesis GV70 IAA 2021 1X7A0228.jpg|GV70 Tiedosto:Genesis GV80 IAA 2021 1X7A0232.jpg|GV80 == Lähteet == == Aiheesta muualla == * * Luokka:Eteläkorealaiset yritykset
Natalija Lupu

Natalija Oleksijivna Lupu (, s. 4. marraskuuta 1987 Maršyntsi) on ukrainalainen keskimatkojen juoksija, joka kilpailee 800 metrin juoksussa. 172 senttimetriä pitkä ja 62 kilogrammaa painava Lupu edustaa Tšernivetska- seuraa.http://www.european-athletics.org/athletes/group=l/athlete=133141-lupu- nataliya/index.html Lupu kilpaili vuoden 2012 kesäolympialaisissa jääden välieriin 800 metrillä.http://www.sports- reference.com/olympics/athletes/lu/nataliya-lupu-1.html MM-kilpailuihin Lupu on osallistunut kolmesti, ollen finaalin kuudes Pekingissä vuonna 2015 ja seitsemäs Moskovassa vuonna 2013. Vuoden 2012 sisäratojen MM-kilpailuista Lupu saavutti hopeaa 800 metriltä. Sisäratojen EM-kilpailuista hän on saavuttanut kultaa vuodelta 2013 ja pronssia vuodelta 2015. Vuoden 2014 sisäratojen MM- kilpailuissa Lupu kärähti 1,3-dimetyyliamyyliamiinista ja sai yhdeksän kuukauden kilpailukiellon. == Henkilökohtaiset ennätykset == Ulkoradoilla * 800 metrin juoksu: 1.58,46 (Jalta 2012) Sisäradoilla * 800 metrin juoksu: 1.59,67 (Istanbul 2012) == Lähteet == Luokka:Ukrainalaiset keskimatkojen juoksijat Luokka:Dopingrikkomuksesta tuomitut ukrainalaiset Luokka:Dopingrikkomuksesta tuomitut yleisurheilijat Luokka:Vuonna 1987 syntyneet Luokka:Elävät henkilöt
Carl Alfred Carlström

Carl Alfred Carlström (12. joulukuuta 1851 Kristiinankaupunki – 26. elokuuta 1910 Kristiinankaupunki) oli suomalainen Kristiinankaupungissa asunut kauppaneuvos (1898), laivanvarustaja, kauppias ja moninkertainen valtiopäivämies.Geni.com : Carl Alfred CarlströmRafael Olinin Geneanet-sivusto : Carl Alfred Carlström Alfred Carlströmin vanhemmat olivat kauppaneuvos, Saksan konsuli Carl Emil Carlström (1818–1889) ja Maria Carolina Häll (1819–1887). Hän oli naimisissa Agnes Wendelinin (1853–1913) kanssa jonka isä oli kristiinankaupunkilainen kauppaneuvos Otto Samuel Wendelin (1824–1888). Carlströmin isä Carl Emil Carlström oli tullut Kristiinankaupunkiin Hämeenlinnan lähistöltä ja hän palveli puotipoikana kunnes perusti oman kauppaliikkeen vuonna 1843. Liike kasvoi ajan myötä merkittäväksi ja Carlström sai liikkeen johtoonsa isänsä kuoltua 1889.Toiminimi Carlströmin liike, Etelä- Pohjanmaa 12.9.1910 (Historiallinen sanomalehtiarkisto) Carlström toimi myös vuodesta 1879 Vaasan Osakepankin Kristiinankaupungin haarakonttorin johtajana. Carlström oli Kristiinankaupungin kaupunginvaltuuston jäsenenä yli 20 vuotta ja oli porvarissäädyssä Kristiinankaupungin edustaja valtiopäivillä 1888, 1891, 1894, 1897, 1899, 1900, 1904–1905 ja 1905–1906. Valtiopäivillä hän ajoi erityisesti rautatien saamista Kristiinankaupunkiin, joka toteutui kaksihaaraisena Suupohjan ratana vuonna 1913.Brahegårdenin Laivanvarustajan huone Carlström teki itsemurhan elokuun lopulla 1910. Hänen tuontiliikkeensä oli joutunut vararikon partaalle liikkeen prokuristin ja osakkaan Emil Axelinin tekemien vekseliväärennysten ja petosten takia. Axelin oli myynyt väärentämänsä vekselit Vaasan Osakepankille joka kärsi tässä yhteydessä huomattavat tappiot. Pari päivää myöhemmin myös Carlströmin tuontiliikkeen palveluksessa yli 30 vuotta ollut pääkirjanpitäjä Wilhelm Martens teki itsemurhan. Carlström ja Martens eivät olleet sekaantuneet prokuristin väärennöksiin. Kaksi itsemurhaa Kristiinan kaupungissa, Kaleva 31.8.1910 (Historiallinen sanomalehtiarkisto) Carlström rakennutti vuonna 1896 noin viisi kilometriä Kristiinankaupungista pohjoiseen sijaitsevan Suurjärven rannalle Carlsro-nimisen kertaustyylejä edustavan huvilan. Carlströmin kuoltua huvila myytiin irtaimistoineen ja se toimi vuosina 1922–1945 kesähotellina. Huvilasta tehtiin museo vuonna 1960 ja nykyisin huvilaa hoitaa Kristiinankaupungin museotoimi.Valtakunnallisesti merkittävät rakennetut kulttuuriympäristöt : Kristiinankaupunki : Carlsron huvila Carlströmin perheen entinen kaupunkiasunto ja konttori Kristiinankaupungin Itäinen pitkäkatu 45:ssä on nykyisin Brahegården r.y:n omistuksessa ja siellä järjestetään erilaisia tilaisuuksia. Brahegårdenin historiaa == Lähteet == == Aiheesta muualla == * Luokka:Kauppaneuvokset Luokka:Suomalaiset liikemiehet Luokka:Kristiinankaupungin kaupunginvaltuutetut Luokka:Suomen suuriruhtinaskunnan porvarissäädyn valtiopäivämiehet Luokka:Itsemurhan tehneet Luokka:Vuonna 1851 syntyneet Luokka:Vuonna 1910 kuolleet
Arnór Ingvi Traustason

Arnór Ingvi Traustason (s. 30. huhtikuuta 1993 Keflavík) on islantilainen jalkapalloilija, pelipaikaltaan keskikenttäpelaaja. Hän on edustanut Malmö FF:ää tammikuusta 2018 lähtien. Hän aloitti uransa UMF Njarðvíkissa. Vuonna 2008 hän siirtyi Keflavík ÍF:ään. Hän teki debyyttinsä tämän seuran ykkösjoukkueessa 13. syyskuuta 2010 Fram Reykjavíkia vastaan. Joulukuussa 2010 hän teki sopimuksen ykkösjoukkueen kanssa. Elokuussa 2012 hän siirtyi lainalle Sandnes Ulfiin. Vuonna 2013 hänestä tuli vuoden lupaava pelaaja Islannin liigassa. Lokakuussa 2013 hän teki kolmen vuoden sopimuksen IFK Norrköpingin kanssa. Toukokuussa 2016 hän teki neljän vuoden sopimuksen Rapid Wienin kanssa. Heinäkuussa 2017 hän siirtyi lainalle AEK Ateenaan. Joulukuussa 2017 hän teki neljän vuoden sopimuksen Malmö FF:n kanssa. Hän teki debyyttinsä Islannin maajoukkueessa 13. marraskuuta 2015 Puolaa vastaan. Hänet on nimetty Euroopan-mestaruuskilpailujen joukkueeseen vuonna 2016. == Lähteet == * Profiili National Football Teams-sivustolla * Profiili Soccerway-sivustolla * Profiili Islannin jalkapalloliiton sivustolla === Viitteet === == Aiheesta muualla == * Profiili AEK Ateenan sivustolla (englanniksi) Luokka:Islantilaiset jalkapalloilijat Luokka:Vuonna 1993 syntyneet Luokka:Elävät henkilöt
HMS Nabob (D77)

HMS Nabob (viirinumero D77) oli vuonna 1943 vesillelaskettu Britannian kuninkaallisen laivaston Ruler-luokan saattuetukialus toisessa maailmansodassa. == Valmistus == Alus tilattiin Seattle-Tacoma Shipbuilding Corporation Seattlesta Yhdysvalloista ja sen propulsiojärjestelmän valmisti Allis-Chalmers. Köli laskettiin 20. lokakuuta 1942. Alus laskettiin vesille 9. maaliskuuta 1943 nimellä USS Edisto (runkonumero CVE-41) ja luovutettiin 7. syyskuuta Britannian kuninkaalliselle laivastolle nimellä HMS Nabob.Hobbs, David s. 84 == Palvelus == Aluksen muutostyöt aloitettiin 15. lokakuuta. Se saapui Esquimaltiin 24. tammikuuta 1944. Seuraavana päivänä alus ajoi silttiharjanteeseen 17 solmun nopeudella kärsimättä kuitenkaan vaurioita. Alus irroitettiin 28. tammikuuta. Alus lähti 8. helmikuuta San Franciscon ja Panaman kanavan kautta New Yorkiin, jonne se saapui 19. maaliskuuta. Alukselle siirrettiin Yhdysvaltain laivaston ilmavoimien tukikohdasta Squantumista 852 laivueen Grumman Avengerit kuljetettavaksi Britteinsaarille. Alus lähti 23. maaliskuuta saattueessa UT10 Liverpooliin. Aluksella matkalla havaittujen vikojen korjaamiseksi se siirrettiin 7. huhtikuuta Clydessä telakalle, minkä jälkeen se siirrettiin läntisen reitin () alaisuuteen. Alus siirrettiin 18. huhtikuuta lisäkorjauksiin Liverpooliin. Telakalta vapauduttuaan aluksella aloitettiin 29. kesäkuuta 852 laivueen lentomiehistöjen kouluttamisen Belfastissa. Alus lainattiin 1. elokuuta Kotilaivastolle ja siirtyi Scapa Flow'hun. Alus osallistui 10. elokuuta operaatio Offspringiin, jossa aluksen lentokoneet miinoittivat HMS Indefatigablen ja HMS Trumpeterin koneiden kanssa Haarhamsfjordin ja Lepsorevin. Operaatio oli suurin sodan aikana Kotilaivaston lentokoneilla toteuttama miinoitus, kun 47 miinaa laskettiin 846 ja 752 laivueiden Avengereilla. Suojanneet hävittäjät upottivat Saksan laivaston miinanraivaaja R89:n sekä tuhosivat radioaseman Vigrassa. Lisäksi operaation aikana tuhottiin kuusi Messerschmitt Bf 110 hävittäjää Gossenin lentokentälle. Tappioina olivat Avenger, Fairey Firefly ja kolme Supermarine Seafireä.Hobbs, David s. 84-85 Alus osallistui 22. elokuuta operaatio Goodwoodiin, jossa sen lentokoneet hyökkäsivät Kaafjordissa piilottelevaa taistelulaiva Tirpitziä vastaan. Aluksen perään osui sukellusvene U-354:n laukaisema akustinen torpedo. Pahoin vaurioitunut alus saapui 27. elokuuta Scapa Flow'hun, jossa se poistettiin 30. syyskuuta palveluksesta. Alus jätettiin korjaamatta ankkuriin Firth of Forthiin.Hobbs, David s. 85 Alus palautettiin 16. maaliskuuta 1945 Yhdysvaltain laivastolle, mutta sitä ei siirretty mihinkään. Se myytiin maaliskuussa 1947 alankomaalaiselle telakalle. Alus saapui 21. syyskuuta Rotterdamiin, jossa se kunnostettiin kauppa-alukseksi. Rakennustyöt saatiin 1952 päätökseen ja se nimettiin Nabobiksi. Alus nimettiin 1968 Gloryksi ja romutettiin 6. joulukuuta 1977 Taiwanilla. ==Lähteet== * * * * * === Viitteet === Luokka:Ruler-luokan saattuetukialukset Luokka:Yhdistyneen kuningaskunnan toisen maailmansodan saattuetukialukset
Albert Collan

Albert Johannes Collan (29. tammikuuta 1871 Rantasalmi – 13. huhtikuuta 1918 Oulunkylä, Helsingin maalaiskunta) oli suomalainen insinööri, joka oli 1900-luvun alussa mukana aktivistien toiminnassa.Timo Linkolan esitelmä 4.7.2009 : Collan-Kollanus - suku ja sen merkkihenkilöitä Suomen sotasurmat 1914-1922 Collan oli mukana suunnittelemassa Suomen kenraalikuvernööri Nikolai Bobrikovin murhaa yhdessä maisteri Herman Gummeruksen kanssa vuonna 1904. Bobrikov oli tarkoitus murhata hänen olleessaan päiväkävelyllä Tähtitorninmäellä, mutta Eugen Schauman ehti toimia ensin. Murhan jälkeen Collan ja Gummerus pidätettiin, kun he olivat vieneet ruusuja Schaumanin haudalle, ja he olivat vangittuna Pietarissa Pietari-Paavalin linnoituksessa. Heidät vapautettiin kuulustelujen jälkeen muutaman kuukauden kuluttua ja he pääsivät palaamaan Helsinkiin. Kemiaa opiskellut Collan oli taitava pommintekijä. Bobrikovin murhan suunnitteluvaiheessa pommeja kokeillessaan hän räjäytti erään ladon Oulunkylässä. Collan-Kollanukset ja kansalaissota, muistot talteen Helsingin kaupunginkirjaston kysymyspalvelu 5.1.2014 : Ovatko Bobrikovin murhaamiseen tarkoitetut pommit Pohjoissatamassa? Collan joutui Suomen sisällissodan aikana huhtikuussa 1918 vahingossa saksalaisten sotilaiden ampumaksi Oulunkylässä lähellä Vantaanjoen siltaa. Hän oli lähtenyt tervehtimään Helsinkiin tulleita saksalaisia sotilaita eikä reagoinut sillalla olleen saksalaisen vartiomiehen varoitushuutoon joutuen sitten tämän ampumaksi. == Lähteet == Luokka:Suomalaiset insinöörit Luokka:Sortokausien aktivistit Luokka:Vuonna 1871 syntyneet Luokka:Vuonna 1918 kuolleet
Kirkkelinna

Kirkkelinna tai Kirkenlinna tai Kirkelinna on rautakautinen linnavuori Laitilan Pirttikylässä. Kirkkelinna on tunnettu 1800-luvun lopusta lähtien. Jo tuolloin linnavuorella havaitut vallit ja muurit olivat pahoin tuhoutuneet. Ainoan kaivauksen alueella teki 1800-luvun lopulla Hjalmar Appelgren, joka kuvailee linnavuorta erityisen sopivaksi pako- ja turvapaikaksi sen keskellä olevan syvennyksen ja sitä ympärövien 2–5 metrin korkuisten kallioseinämien ansiosta. Muinaislinnan pihalla on havaittu yhdessä tai kahdessa kohdassa nelikulmaista kiviperustusta. Havaitun varustuksen eteläpäässä on löydetty linnaan johtava noin kolmen metrin pituinen ja metrin levyinen porttikäytäväksi tulkittu aukko. Muinaislinnassa vuonna 1886 tehdyissä kaivauksissa saatiin talteen runsaasti palanutta savea muttei ajoitettavia löytöjä. Vuonna 2004 linnavuoren laelta löydettiin kuutiokivi. Rautakauden linnavuoria on usein sijainnut useampi samalla alueella. Kirkkelinnasta noin kilometri kaakkoon sijaitsee Hautvuoren muinaislinna. == Lähteet == ==Aiheesta muualla== *Laitila: Linnavuoret Luokka:Suomen muinaislinnat Luokka:Laitila Luokka:Varsinais-Suomen historia
Jiayuguan

Jiayuguan () on prefektuuritason kaupunki Kiinan Gansun maakunnan luoteisosassa. Kaupungin pinta-ala on 2 935 neliökilometriä ja väkiluku 231 853 (2010). Kaupungin keskusta sijaitsee linnuntietä noin 640 kilometriä maakunnan pääkaupunki Lanzhousta luoteeseen. Kaupunki on nimetty Kiinan muurin läntisimmän päädyn Jiayu-solan () mukaan. Mannerheimin matkapäiväkirjan suomennoksessa paikannimen muoto on Chiayükuan. Hän kävi täällä Aasian matkallaan 29.-30.11.1907. == Hallinnollinen jako == Jiayuguanilla ei ole piirikuntatason yksikköä, vaan se jaetaan suoraan kuntatasolla seitsemään alipiiriin ja kolmeen suurkuntaan. Jiayuguanin kaupunki on kuitenkin perustanut 3 hallintopiiriä 1.12.2009. Ne toimivat samalla tavalla kuin piirikuntatason hallintoyksikköinä, mutta ne eivät ole rekisteröity Siviiliasiain ministeriössä. Jiayuguanin kartta Hallintopiiri Kiinan kirjoitusmerkit Pinyin Xiongguan 雄关区 Xióngguān Qū Changcheng 长城区 Chángchéng Qū Jingtie 镜铁区 Jìngtiě Qū == Galleria == Kuva:Jiayuguan Railway Station.jpg|Jiayuguanin rautatieasema. Kuva:Jiayuguan Airport 01.jpg|Jiayuguanin lentoasema. Kuva:Jiayuguan, China Bebop Drone 2015-09-17T153652+0000 42DA9A.jpg|Ilmakuva Jiayu-solan portista. Kuva:Jiayuguan-021.JPG|Uudet asuinalueet Jiayuguanissa. == Lähteet == == Aiheesta muualla == * Jiayuguan Great Wall (travelchinaguide.com) * Jiayuguan Fort — Westernmost Ming Great Wall Garrison (chinahighlights.com) Luokka:Gansun kaupungit Luokka:Gansun prefektuurit
Fahad Al-Mirdasi

Fahad Al-Mirdasi (, s. 16. elokuuta 1985 Riad) on saudiarabialainen jalkapalloerotuomari. Siviiliammatiltaan Al-Mirdasi on liikunnanopettaja. Al- Mirdasi on toiminut kansainvälisen jalkapalloliiton FIFA:n virallisena tuomarina vuodesta 2011 alkaen. Vuonna 2015 hän tuomitsi kolme ottelua Aasian- mestaruuskilpailuissa. Vuoden 2015 alle 20-vuotiaiden MM-kilpailuissa Al- Mirdasi tuomitsi neljä ottelua, mukaan lukien finaalin Brasilian ja Serbian välillä. == Lähteet == Luokka:Saudiarabialaiset jalkapallotuomarit Luokka:Vuonna 1985 syntyneet Luokka:Elävät henkilöt
Sisko Petäjä

Sisko Elina Petäjä (o.s. Himberg, 3. maaliskuuta 1917 Salo – 1. kesäkuuta 1980 Tampere) oli suomalainen kuvanveistäjä. Hän aloitti taideopintonsa Turun Taideyhdistyksen piirustuskoulussa vuonna 1932 ja jatkoi Suomen Taideyhdistyksen piirustuskoulussa 1936. Pariisin Académie de la Grande Chaumièressa Petäjä kävi opiskelemassa kolmeen otteeseen vuosina 1949, 1952 ja 1960. Lisäksi hän toimi Tampereella opettajana vuosina 1948–1972. Hänen ensimmäinen oma näyttelynsä oli Turussa vuonna 1934. Petäjän töitä oli esillä myös tamperelaisten taiteilijoiden näyttelyssä Norrköpingissä 1946 ja Kiovassa 1961. Tampereelle hän toteutti yhden julkisen veistoksen, tiilireliefin sekä useita muistolaattoja ja -reliefejä. Sisko Petäjän puoliso oli kuvataiteilija Matti Petäjä, jonka kanssa hän avioitui vuonna 1934. == Töitä == *Leikkivät kalat, Nekalan päiväkoti, Tampere, 1954. *Tiedon puu, Kalevan lukio, Tampere, 1954. *Rothin ja Spoofin sissiretken muistolaatta, Mältinranta, Tampere, 1955. *Suurlakon 50-vuotisjuhlareliefi, Tampereen raatihuone, Tampere, 1955. *V. I. Leninin reliefi ja muistolaatta, yhdessä Tapio Tapiovaaran kanssa, Lenin- museo, Tampere, 1965. *Professori Pietari Adrian Gaddin muistomerkki, Rahola, Tampere, 1970. *J. K. Paasikiven reliefi ja muistolaatta, Satakunnankatu, Tampere, 1970. === Valokuvia julkisista teoksista === Sisko Petaja Leikkivat kalat 1954.JPG|Leikkivät kalat, Tampere 1954. Rothin ja Spoofin partion muistolaatta.JPG|Rothin ja Spoofin muistokivi, Tampere 1954. Sisko Petaja Tiedon puu 1954.JPG|Tiedon puu, Tampere 1954. Sisko Petäjä Suurlakon muistolaatta 1955.jpg|Suurlakon muistolaatta, Tampere 1955. Tampereen kaupungin palon muistolaatta.JPG|Tampereen kaupungin palon muistolaatta, Tampere 1965. Tapio Tapiovaara ja Sisko Petäjä V.I. Leninin vierailun muistolaatta 1965.jpg|V.I. Leninin vierailun muistolaatta, yhdessä Tapio Tapiovaaran kanssa, Tampere 1965. Tiedosto:Sisko Petaja Severi Nuormaan syntymakodin muistolaatta 1966.JPG|Severi Nuormaan syntymäkodin muistolaatta, Pälkäne, 1966 Sisko Petäjä Presidentti J.K.Paasikiven reliefi ja muistolaatta 1970.jpg|Presidentti J.K.Paasikiven reliefi ja muistolaatta, Tampere 1970. Gaddin muistokivi.jpg|Professori Pehr Adrian Gaddin muistomerkki, Tampere 1970. Suomen ensimmäisen jalkinetehtaan muistolaatta.JPG|Suomen ensimmäisen jalkinetehtaan muistolaatta, Tampere 1975. == Lähteet == Luokka:Suomalaiset kuvanveistäjät Luokka:Vuonna 1917 syntyneet Luokka:Vuonna 1980 kuolleet
Emil Collan (päätoimittaja)

Emil Collan (7. helmikuuta 1851 Sulkava – 26. elokuuta 1900) oli suomalainen opettaja, painoasiamies ja päätoimittaja. Collanin vanhemmat olivat nimismies, toimitusvouti Zachris Collan (1814–1877) ja Anna Lovisa Davidsson (1815–1891). Hän pääsi ylioppilaaksi Kuopion lukiosta 1868 ja valmistui Helsingin yliopistosta filosofian kandidaatiksi 1875. Collan toimi Savonlinnan reaalikoulun ja lyseon matematiikan ja luonnonhistorian vt. kollegana 1878–1887 ja oli Savonlinna-lehden päätoimittajana 1883–1884. Hän toimi myös kansakoulunopettajana Suursaarella ja Kemissä. Collan oli painoasiamiehenä Viipurissa 1888–1890 ja toimi Östra Finland -lehdessä aputoimittajana 1888–1893 ja päätoimittajana vuodesta 1894 alkaen. Hän oli perustamassa Kemissä Perä-Pohjolainen-lehteä ja toimi sen ensimmäisenä päätoimittajana 1897–1898. Viimeksi Collan toimi Wiborgs Nyheter -lehden päätoimittajana vuonna 1900.Kuollut, Perä-Pohjolainen 28.8.1900 (Historiallinen sanomalehtiarkisto) Collan kuoli elokuun lopulla 1900 sydänkohtaukseen ollessaan ylittämässä veneellä Iijokea. Emil Collan oli naimisissa vuodesta 1881 Matilda Charlotta Allénin (s. 1861) kanssa. Heidän lapsiaan olivat tehtaan isännöitsijä, haulikkoampuja Emil Collan (s. 1882), lähetyssaarnaaja Sakari Collan (s. 1883), puutarhaviljelyn kehittäjä Olavi Collan (s. 1887) sekä voimistelunopettaja Anna-Liisa Laitakari (s. 1892). == Suomennoksia == * Kemialliset lannoitus-aineet ja niiden käyttäminen. G.W. Edlund, Helsinki 1875 == Lähteet == Luokka:Suomalaiset päätoimittajat Luokka:Suomalaiset opettajat Luokka:Vuonna 1851 syntyneet Luokka:Vuonna 1900 kuolleet
Haapasalo goes lomalle

Haapasalo goes lomalle on Nelosella keväällä 2016 esitetty viihdeohjelma, jonka pääroolissa on näyttelijä Ville Haapasalo. Ohjelma on jatkoa Haapasalo Goes America -ohjelmalle. Ohjelmassa Haapasalo lomailee Karibianmeren kohteissa. == Jaksot == Jakso Kohde Ensiesitys 1\. Kuuba, Havanna 24. maaliskuuta 2016 2\. Kuuba, Trinidad 31. maaliskuuta 2016 3\. Caymansaaret 7. huhtikuuta 2016 4\. Jamaika 14. huhtikuuta 2016 5\. Dominikaaninen Tasavalta 21. huhtikuuta 2016 6\. Puerto Rico 28. huhtikuuta 2016 7\. Barbados 5. toukokuuta 2016 8\. Trinidad ja Tobago 12. toukokuuta 2016 ==Lähteet== Luokka:2010-luvun suomalaiset televisiosarjat Luokka:Nelosen televisio- ohjelmat Luokka:Suomalaiset matkailuohjelmat
Blues (Rolf Wikströmin albumi)

Blues on ruotsalaisen blueskitaristi-laulajan Rolf Wikströmin yhdeksästoista albumi, joka julkaistiin vuonna 2003 levymerkillä MNW. == Kappaleet == Kaikki kappaleet kirjoittanut Rolf Wikström. # # # # # # # # # # # # == Kokoonpano == * Rolf Wikström – kitara, laulu * Tommy Cassemar – basso * Thomas Hammarlund – kitara * Micke Johansson – rummut * Erik Mossnelid – urut * Magnus Thorell – trumpetti * Dave Wilczewski – tenorisaksofoni == Aiheesta muualla == * Blues discogs.com -sivustolla Luokka:Vuoden 2003 albumit Luokka:Rolf Wikströmin albumit
Outokummun ortodoksinen kirkko

Outokummun ortodoksinen kirkko eli Pyhän Hengen kirkko sijaitsee Outokummun Partalanmäessä. Se on yksi Taipaleen ortodoksisen seurakunnan kolmesta kirkosta. == Historia == Outokummun Pyhän Hengen kirkko valmistui ensin tsasounaksi. Sen on suunnitellut rakennusmestari Uuno Korhonen käyttäen esikuvanaan Impilahden pitäjän Kitelän kylän vanhaa kirkkoa. Silloinen rukoushuone rakennettiin pääosin valtion jälleenrakennustuen turvin, joskin puutavaraa saatiin seurakunnan omasta metsästä. Outokummun alueelle sotien seurauksena muuttaneet ortodoksit, muun muassa Impilahden pitäjästä, vastasivat suurella talkootyöllä rakennustöistä. Perinteisen karjalaistyylisen tsasounan vihki käyttöön arkkipiispa Herman 7.6.1954 ja tsasouna pyhitettiin Pyhän Hengen kunniaksi. Tsasounan vihki kirkoksi vuonna 1984 silloinen Joensuun piispa Tiihon. == Ikonit ja muu esineistö == Kirkkosalin ja ikonostaasin ikonit ovat pääosin 1700-luvulta ja peräisin Viinijärven vuonna 1906 puretusta kirkosta. Ikonostaasin vasemmassa reunassa kiotakaapissa on Korsunin Jumalanäidin ikoni. Ikonin lahjoitti kauppias Isotov, jonka suvun hallussa se oli ollut sukupolvien ajan. Alttarin takaseinällä pääikonina oleva suurikokoinen ja kultataustainen Jumalanäidin ikoni, Pyhällä pöydällä oleva hopeinen papin käsiristi ja osa kirkonkelloista on peräisin Kitelän vanhasta kirkosta, josta ne pelastuivat sodan jaloista ja monien vaiheiden jälkeen päätyivät Outokummun kirkkoon. Kirkollishallitukselta saadut Neitsyt Marian ja suurmarttyyri ja parantaja Panteleimonin ikonit ovat peräisin Hyrsylän kylän tsasounasta. Joitakin ikoneja ja muuta kirkollista esineistöä on lahjoittanut Valamon luostari. == Praasniekka == Outokummun ortodoksisen kirkon praasniekkaa vietetään Pyhän Hengen päivänä (helluntain jälkeinen maanantai), joka on riippuvainen pääsiäisen ajankohdastaTaipaleen ortodoksisen seurakunnan pyhäköt. Vuonna 2024 Pyhän Hengen päivää juhlitaan 20. toukokuuta, vuonna 2025 päivä on 9. kesäkuuta. == Kirkko avoinna == Outokummun ortodoksinen kirkko kuuluu niin sanottuihin tiekirkkoihin ja on kesäisin avoinna tutustumista ja hiljentymistä varten. Kirkossa on tuolloin paikalla esittelijä. Muuna aikana kirkko on avoinna jumalanpalvelusten yhteydessä tai eri sopimuksesta. == Seurakuntasali == Kirkon alakerrassa on noin 50-paikkainen seurakuntasali keittiö- ja wc-tiloineen. Salissa kokoontuu muun muassa seurakunnan toimintapiirejä. Seurakuntasalia vuokrataan myös yksityistilaisuuksiin. Salissa on lisäksi lähes 600 niteen kirjasto, jossa on laaja valikoima ortodoksista kirjallisuuttaJuliaanan kirjasto Outokummun kirkolla. == Lähteet == == Aiheesta muualla == * Taipaleen ortodoksisen seurakunnan kotisivut * Taipaleen ortodoksinen seurakunta kartalla (Google Maps) Luokka:Outokummun rakennukset ja rakennelmat Luokka:Pohjois-Karjalan kirkkorakennukset Luokka:Suomen ortodoksiset kirkkorakennukset Luokka:Suomen puukirkot
Volga 30 päivässä

Volga 30 päivässä on näyttelijä Ville Haapasalon Yle Teemalla esitetty ohjelma, jossa Haapasalo kiertelee Volgaa esitellen venäläisiä maisemia ja kaupunkeja. Matka alkaa hänen entisestä kotikaupungistaan Pietarista Suomen aseman lähettyviltä. == Jaksot == Jakso Nimi Ensiesitys 1\. Löylyjä ja yöelämää 6. tammikuuta 2016 2\. Viikinkejä Volgalla 13. tammikuuta 2016 3\. Pontikkaa ja kalastusta 20. tammikuuta 2016 4\. Kauhunhetkiä korkeuksissa 27. tammikuuta 2016 5\. Happicocktaileja ja olutta 3. helmikuuta 2016 6\. Avaruuden mysteerit 10. helmikuuta 2016 7\. Tomaattikuningas ja valloittavat vesimelonit 17. helmikuuta 2016 8\. Historian siipien havinaa 24. helmikuuta 2016 9\. Buddhismia, shamanismia ja aavikoita 2. maaliskuuta 2016 10\. Suolaista menoa 9. maaliskuuta 2016 == Aiheesta muualla == *Yle Areenassa Luokka:2010-luvun suomalaiset televisiosarjat Luokka:Yle Teeman televisio- ohjelmat Luokka:Suomalaiset matkailuohjelmat
Iskee kuin miljoona volttia

Iskee kuin miljoona volttia on ramopunk-yhtye Häiriköiden esikoisalbumi. Se julkaistiin keväällä 1992 levymerkillä Sonic Records. Vuonna 2004 Woimasointu julkaisi albumista CD-painoksen. == Kappaleet == === A-puoli === # # # # # # # # # # === B-puoli === # * # # # # # # # # # == Kokoonpano == * Erkko Salonen – laulu, kitara, basso * Jani – bassokitara * Maukka – rummut === Vierailevat muusikot === * Kimi – taustalaulu * Tylsä-Kari – örinät * Heko Luumäki – örinät === Tuotanto === * Heko Luumäki – tuottaja * Ari Hämäläinen – äänittäjä, miksaaja == Aiheesta muualla == * Iskee kuin miljoona volttia finnmusic.net -sivustolla * Iskee kuin miljoona volttia discogs.com -sivustolla Luokka:Vuoden 1992 esikoisalbumit Luokka:Häiriköiden albumit
Pedro Duque

Pedro Duque (s. 14. maaliskuuta 1963 Madrid, Espanja) on Espanjan tiede-, innovaatio- ja yliopistoministeri. La Vanguardia. 4.11.2018. Duque on entinen astronautti. Hän valmistui ilmailualan insinööriksi vuonna 1986 Madridin teknillisestä yliopistosta. Hänet valittiin astronauttikoulutukseen vuonna 1992. Hän on osallistunut vuonna 1998 NASA:n avaruussukkulalennolle STS-95 sekä vuonna 2003 Sojuz TMA-3 -lennolle. == Lähteet == Luokka:Espanjan ministerit Luokka:Espanjalaiset avaruuslentäjät Luokka:Vuonna 1963 syntyneet Luokka:Elävät henkilöt
Pinnalla

Pinnalla on Kråklund Recordsin julkaisema kokoelma-albumi, joka sisältää Klamydian, Himanesin, James Puhto-Renin ja Häiriköiden kappaleita. == Kappaleet == ;Klamydia # # # # # # ;Himanes # * # # # # ;James Puhto-Ren # * # # # # # # ;Häiriköt # * # # # == Aiheesta muualla == * Pinnalla finnmusic.net -sivustolla Luokka:Vuoden 1992 kokoelma-albumit Luokka:Suomalaiset punkalbumit
Edward Lu

Edward Tsang Lu (s. 14. maaliskuuta 1963 Springfield, Massachusetts, Yhdysvallat) on yhdysvaltalainen astronautti. Lu valittiin astronauttikoulutukseen vuonna 1994 ja on osallistunut NASA:n avaruussukkulalennoille STS-84 ja STS-106 sekä vuonna 2003 Sojuz TMA-2 -lennolle Retkikunnan 8 jäsenenä. == Lähteet == == Aiheesta muualla == Luokka:Yhdysvaltalaiset avaruuslentäjät Luokka:Vuonna 1963 syntyneet Luokka:Elävät henkilöt
Marsha Mason

Marsha Mason (s. 3. huhtikuuta 1942 St. Louis, Missouri) on yhdysvaltalainen näyttelijä. Hän aloitti uransa Broadwayllä 1960-luvulla, teki teatterin ohessa joitakin elokkuvia ja televisiorooleja, ja siirtyi 1970-luvun alussa San Francisco's American Conservatory Theatreen, missä hän esiintyi klassikkonäytelmissä enne varsinaista siirtymistään elokuva-alalle. Hän on saanut neljä parhaan naispääosan Oscar-ehdokkuutta rooleistaan elokuvissa Iltaloma (1973), Rakkaus ei sula sateessa (1977), Toinen luku (1979) ja Vain kun nauran (1981). Kahdesta edellä mainitusta hänet palkittiin Golden Globe -palkinnolla. Televisiossa hän on näytellyt muun muassa tilannekomediasarjassa Frasier (1997–1998), josta hän sai Emmy-ehdokkuuden. == Lähteet == == Aiheesta muualla == * Luokka:Vuonna 1942 syntyneet Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Yhdysvaltalaiset teatterinäyttelijät Luokka:Golden Globe -palkinnon saajat Luokka:Elävät henkilöt
Pauline Collins

Pauline Collins, OBE (s. 3. syyskuuta 1940 Exmouth, Devon) on englantilainen näyttelijä. Hän tuli tunnetuksi näyttelemällä televisiosarjassa Kahden kerroksen väkeä (1971–1975). Myöhemmin hän sai arvostusta esittämällä pääroolia näytelmässä Shirley Valentine ja sen elokuvasovituksessa, josta hän sai parhaan naispääosan Oscar-ehdokkuuden. == Aiheesta muualla == * Luokka:Vuonna 1940 syntyneet Luokka:Englantilaiset näyttelijät Luokka:Elävät henkilöt
Viktor August Marjanen

Viktor August Marjanen (5. kesäkuuta 1870 Sääksmäki – 15. marraskuuta 1936 Uusikaupunki) oli suomalainen päätoimittaja ja suomentaja. Marjasen vanhemmat olivat Sääksmäellä konepajan työnjohtajana työskennellyt levyseppä August Bergman ja Sara Kristina Nylund. Hän pääsi ylioppilaaksi Turun lyseosta vuonna 1892 ja opiskeli vieraita kieliä ja oikeustiedettä Helsingin yliopistossa vuoteen 1898 saakka. Marjanen työskenteli Uuden Auran toimitussihteerinä vuosina 1894–1896 ja Uudenkaupungin Sanomien päätoimittajana vuosina 1897–1900. Vuonna 1900 hän siirtyi päätoimittajaksi Savonlinnaan, joka lakkautettiin vuonna 1901. Oltuaan Oulun Ilmoituslehden päätoimittajana ja samalla Kalevan toimitussihteerinä vuosina 1902–1904 Marjanen työskenteli Savon jatkajaksi perustetun Otavan julkaisijana ja päätoimittajana vuosina 1904–1909. Marjanen työskenteli päätoimittajana Keski-Savossa vuosina 1918–1919, Perä-Pohjolaisessa vuosina 1920–1921 ja Uudenkaupungin Sanomissa vuosina 1924–1936. Väliaikoina hän oli vapaana toimittajana avustaen eri lehtiä. Marjanen osallistui suomalaisuusliikkeen toimintaan ja toimi Uudenkaupungin työväenyhdistyksen puheenjohtajana sekä kaupunginvaltuutettuna Kuopiossa. Toisella Uudenkaupungin-kaudellaan hän kuului kansallisseuran ja Mannerheimin Lastensuojeluliiton paikallisosaston johtokuntiin. Marjanen on suomentanut kaunokirjallisia teoksia ruotsista, venäjästä ja saksasta. Marjasen veli Oskar Robert Marjanen oli myös toimittaja. == Suomennoksia == * Émile Zola : Hedelmällisyys : romaani. Ensimmäinen osa. Kuopio 1905, uusi painos Elisa Kirja, Helsinki 2012 alkuteos Fécondité, Kirja e-tekstinä (Project Gutenberg) * Anton Nyström : Sukupuolielämä ja sen lait : lääketieteellis-yhteiskunnallisia tutkimuksia. Kuopion uusi kirjapaino, Kuopio 1905 * Maksim Gorki : Rippi ; suomensi V. A. M. O.y. Kuopion uusi kirjapaino, Kuopio 1909, Kirja e-tekstinä (Project Gutenberg) == Lähteet == Luokka:Suomalaiset päätoimittajat Luokka:Suomentajat Luokka:Vuonna 1870 syntyneet Luokka:Vuonna 1936 kuolleet
Seminole

Seminole voi tarkoittaa ainakin seuraavia: * seminolit, yhdysvaltalainen intiaaniheimo * yhdysvaltalaisia paikkakuntia: ** Seminole Floridassa ** Seminole Oklahomassa ** Seminole Texasissa * Seminolen piirikunta, piirikunta Floridassa * Fort Kingin petturi (Seminole), Budd Boetticherin ohjaama lännenelokuva vuodelta 1953.
Gaeul donghwa

Gaeul donghwa (, ) on televisioyhtiö KBS:n esittämä eteläkorealainen televisiosarja. Sen päärooleissa näyttelevät Song Seun-heon, Song Hye-kyo, ja Won Bin. == Aiheesta muualla == * Viralliset kotisivut Luokka:Eteläkorealaiset draamasarjat Luokka:2000-vuosikymmenen televisiosarjat Luokka:KBS:n televisiosarjat
Gracilisuchus

Gracilisuchus (nimen merkitys: ”siro krokotiili”) oli pienten arkosaurien suku keskiseltä triaskaudelta Argentiinasta, jonka uskotaan olleen sukua krokotiilieläinten kantamuodoille. Sitä pidettiin epäkrokotiilimaisen ulkonäkönsä takia 1980-luvun alkuun asti Ornithosuchiaan kuuluvana dinosaurusten esi-isänä. Gracilisuchus oli ketterä matelija joka söi aikansa pienimpiä selkärankaisia. Se oli vain 30 senttiä pitkä. == Luokittelu == Gracilisuchuksen takaraajoilla on monia ominaisuuksia, joita tavataan myös basaaliseen (”primitiiviseen”) Crocodylomorphaan lukeutuvalla Sphenosuchialla. Sphenosuchiaa pidetään yleensä primitiivisten krokotiilimaisten arkosaurien parafyleettisenä ryhmänä, mutta niiden yhteiset piirteet Gracilisuchuksen kanssa viittaavat siihen, että Sphenosuchia ja Gracilisuchus saattavat muodostaa luonnollisen (monofyleettisen) taksonin Crocodylomorphan sisällä. Eräs viimeaikainen tutkimus sijoittaa suvun Suchian tyveen kuuluvaan uuteen heimoon Gracilisuchidae, yhdessä sukujen Turfanosuchus ja Yonghesuchus kanssa. === Fylogenia === Butler et al. (2014): == Lähteet == * === Viitteet === Luokka:Arkosaurit Luokka:Esihistorialliset matelijat
Heikki Paasonen

Heikki Paasonen -nimisiä henkilöitä ovat: * Heikki Paasonen (1865-1919), suomalainen kieli- ja kansatieteilijä * Heikki Paasonen (s. 1983), suomalainen juontaja
Istället för tystnad

Istället för tystnad on ruotsalaisen blueskitaristi-laulajan Rolf Wikströmin albumi, joka julkaistiin vuonna 2011 levymerkillä Black Light Records. == Kappaleet == === A–puoli === # # # # # # === B–puoli === # # # # == Aiheesta muualla == * Istället för tystnad discogs.com -sivustolla == Lähteet == Luokka:Vuoden 2011 albumit Luokka:Rolf Wikströmin albumit
Aritz Elustondo

Aritz Elustondo Irribarria (s. 28. maaliskuuta 1994 Beasain, Gipuzkoa, Espanja) on espanjalainen jalkapalloilija. Pelipaikaltaan hän on oikea laitapuolustaja. Elustondo edustaa Espanjan Primera Divisiónissa pelaavaa Real Sociedadia. Elustondo on Real Sociedadin kasvatti. Hänet lainattiin seuran junioreista Beasainiin kaudeksi 2012–2013. Palatessaan kesällä 2013 Elustondo siirtyi Real Sociedadin kakkosjoukkueeseen. Kaudet 2013–2014 ja 2014–2015 hän lukeutui kakkosjoukkueen runkopelaajiin pelaten niiden aikana yhteensä 55 sarjaottelua Segunda División B:ssä. Elustondo pelasi ensimmäisen pääsarjatason ottelunsa 17. tammikuuta 2015, kun Real Sociedad hävisi kotonaan Rayo Vallecanolle 0–1. Yhteensä Elustondo pelasi kaudella 2014–2015 neljä sarjaottelua ja teki yhden maalin. Hän onnistui maalinteossa kolmannessa pääsarjaottelussaan 31. tammikuuta joukkueensa hävitessä Real Madridille vieraissa 1–4.Aritz Elustondo Soccerway-sivustolla == Lähteet == Luokka:Espanjalaiset jalkapalloilijat Luokka:Baskijalkapalloilijat Luokka:Vuonna 1994 syntyneet Luokka:Elävät henkilöt
Kunnan jauhot

Kunnan jauhot on Kalle Päätalon Juuret Iijoen törmässä -sarjan kolmas osa. Teos on ilmestynyt vuonna 1973 Gummeruksen kustantamana. Kirjasta on otettu uudelleenpainos vuonna 2015.http://www.gummerus.fi/fi/kirja/9789512400256/kunnan-jauhot/ == Kirjan tapahtumat == Kirja sijoittuu 1930-luvun alun Taivalkoskelle. Kallen isä Herkko sairastuu keuhkokuumeeseen ja sen jälkiseurauksena hänen mielensä alkaa järkkyä. Lisäksi hän kuvitteli vaimonsa Riitun olevan uskoton ja ei juuri päästänyt tätä silmistään. Kevättalvella ja keväällä 1932 Herkkoa koitettiin houkutella kahteen otteeseen lähtemään Latvajärven talvisavottaan ja uittoon, mutta työstä ei tullut mitään. Kalle lähti kuitenkin uittomieheksi uittoon, joka eteni Latvajärvestä Latvaojaa pitkin Isojärveen ja siitä Välijokea Korvuanjokeen. Korvuanjokea oli edetty Lippamonniemen kartanolle, kun Kalle saa kuulla isänsä joutuneen lähtemään pakolla Oulun piirimielisairaalaan. Tämä oli Kallelle raskas uutinen. Hän kuitenkin jatkoi uittotyötä sen päättymiseen asti Korvuanjoen ja Suolijoen yhtymäkohtaan eli Suolihaaroihin. Tosin Kallen sai olla uitossa lähinnä isänsä ansioista johtuen, hänhän oli tuolloin vasta 12-vuotias. Kesällä 1932 Riitu käy Oulussa katsomassa Herkkoa, joka ei vielä osoita paranemisen merkkejä. Syksyllä Kalle aloittaa viimeisen kouluvuotensa. Hän on välillä metsätöissä Hiltu-Jakin kanssa. Keväällä 1933 Kalle pääsee jälleen uittoon, joskin vain kokiksi Jaakko Hiltulan roikkaan. Hänen päätehtävänsä on keittää kahvia uittomiehille. Tällä kertaa uitto etenee Korvuanjoen latvoilta Pyhäjärvestä Suolihaaroihin. Ukkoherrana ei ole enää Hakala, edellisten keväiden ukkoherra. Kallen tuntipalkka putoaa nyt 2,50 markkaan, vaikkakin palkat ovat pudonneet yleisestikin johtuen yleisestä lamakaudesta. Alkukeväästä Kallen perhe on jo pudonnut kunnan avustusten varaan. Kunnan piirimieheltä on haettu lappuja, joilla saadaan jauhoja kaupasta. Tämä ei kuitenkaan kata perheen toimeentuloa, vaan Riitu joutuu kuppaamisen ohella käymään lastensa kanssa kylissä kerjuureissuilla.http://blogit.kansanuutiset.fi/paatalon-matkassa/kunnan- jauhot-koyhainhoitoa-1930-luvulla/ == Sovitukset == Mikko Niskasen elokuva Nuoruuteni savotat (1988) == Lähteet == Luokka:Juuret Iijoen törmässä Luokka:Vuoden 1973 kirjat
Läiskiöslampi

Läiskiöslampi on Pirkanmaalla pohjoisessa Ikaalisissa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Aurejärven valuma-alueeseen. Läiskiöslampi on osa Vahojärven-Aurejoen aluetta. == Maantietoa == Lammen pituus on 200 metriä, leveys 50 metriä ja sen pinta-ala on 1,1 hehtaaria. Se sijaitsee erämaassa Seitsemisen kansallispuiston ja Vahojärven välissä. Lammen ympäristö polveilee kalliosten mäkien väleissä, jonka kapeassa painaumassa se sijaitsee. Siihen laskee kaksi metsäojaa, jotka tuovat eteläisiltä ojitetuilta soilta suovettä. Lammen oma laskuoja yhtyy pian suurehkon Rikusennevan suo-ojiin. Ne valuvat luoteessa johto-ojaan, joka laskee Vääräjärven kautta Aurejokeen. Rantaviivan pituus on 500 metriä. Lampi on autio eikä sinne johda teitä. Lähin tie on metsäautotie, joka ohittaa sen 100 metriä etelämpänä. Tielle pääsee Vahojärveltä ja Aurekoskelta. == Lähteet == Luokka:Vahojärven–Aurejoen alue Luokka:Ikaalisten järvet